CGD เสนอขายหุ้นกู้ 1 พันลบ.อายุ 2 ปี 6 เดือน ดอกเบี้ย 6% 22-24 ก.ย.นี้
CGD เสนอขายหุ้นกู้ 1 พันลบ.อายุ 2 ปี 6 เดือน ดอกเบี้ย 6% 22-24 ก.ย.นี้
15 ก.ย. 2558

บริษัท คันทรี่ กรุ๊ป ดีเวลลอปเมนท์ จำกัด (มหาชน) หรือ CGD เปิดเผยว่า บริษัทเสนอขายหุ้นกู้ของบริษัท มูลค่าไม่เกิน 1,000 ล้านบาท อายุ 2 ปี 6 เดือน ครบกำหนดไถ่ถอนปี พ.ศ. 2561 อัตราดอกเบี้ยคงที่ร้อยละ 6.00 ต่อปี จ่ายดอกเบี้ยทุกๆ 3 เดือนตลอดอายุหุ้นกู้
ทั้งนี้เสนอขายให้ผู้ลงทุนสถาบัน และ/หรือผู้ลงทุนรายใหญ่ เปิดเสนอขายหุ้นกู้ระหว่างวันที่ 22-24 กันยายน 2558 ผ่านบล.เอเชีย พลัส ซึ่งเป็นผู้จัดการการจัดจำหน่ายหุ้นกู้
บริษัทมีวัตถุประสงค์ในการนำเงินที่ได้จากการออกและเสนอขายหุ้นกู้ในครั้งนี้เพื่อนำไปใช้ในการดำเนินธุรกิจและขยายธุรกิจ รวมถึงใช้เป็นเงินทุนหมุนเวียนของบริษัท